CELEX: 32013R1364
Language: fi
Date: 2013-12-17 00:00:00
Title: Komission täytäntöönpanoasetus (EU) N:o 1364/2013, annettu 17 päivänä joulukuuta 2013 , neuvoston asetuksen (EY) N:o 834/2007 soveltamista koskevista yksityiskohtaisista säännöistä annetun asetuksen (EY) N:o 889/2008 muuttamisesta muiden kuin luonnonmukaisesti vesiviljeltyjen poikasten ja muiden kuin luonnonmukaisesti viljeltyjen simpukantoukkien vesiviljelyssä käytön osalta

19.12.2013   
            
            
               FI
            
            
               Euroopan unionin virallinen lehti
            
            
               L 343/29
            
         KOMISSION TÄYTÄNTÖÖNPANOASETUS (EU) N:o 1364/2013,
   annettu 17 päivänä joulukuuta 2013,
   neuvoston asetuksen (EY) N:o 834/2007 soveltamista koskevista yksityiskohtaisista säännöistä annetun asetuksen (EY) N:o 889/2008 muuttamisesta muiden kuin luonnonmukaisesti vesiviljeltyjen poikasten ja muiden kuin luonnonmukaisesti viljeltyjen simpukantoukkien vesiviljelyssä käytön osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon luonnonmukaisesta tuotannosta ja luonnonmukaisesti tuotettujen tuotteiden merkinnöistä sekä asetuksen (ETY) N:o 2092/91 kumoamisesta 28 päivänä kesäkuuta 2007 annetun neuvoston asetuksen (EY) N:o 834/2007 (1) ja erityisesti sen 13 artiklan 3 kohdan, 15 artiklan 2 kohdan ja 40 artiklan,
   sekä katsoo seuraavaa:
   
               (1)
            
            
               Asetuksessa (EY) N:o 834/2007 vahvistetaan merilevien ja vesiviljelyeläinten luonnonmukaisen tuotannon perusvaatimukset. Kyseisten vaatimusten täytäntöönpanoa koskevat yksityiskohtaiset säännöt vahvistetaan komission asetuksessa (EY) N:o 889/2008 (2).
            
         
               (2)
            
            
               Eräät jäsenvaltiot esittivät marraskuun 2012 ja huhtikuun 2013 välisellä ajanjaksolla pyyntöjä, jotka koskivat luonnonmukaisessa vesiviljelyssä käytettäviä tuotteita, aineita ja tekniikoita koskevien sääntöjen tarkistamista. Komission päätöksessä 2009/427/EY (3) perustetun luonnonmukaista tuotantoa koskevaa teknistä neuvontaa antavan asiantuntijaryhmän olisi arvioitava kyseiset pyynnöt. Komissio aikoo kyseisen arvioinnin perusteella tarkastella, olisiko sääntöjä tarkistettava vuonna 2014.
            
         
               (3)
            
            
               Joissakin näistä pyynnöistä todettiin, että markkinoilla ei ole riittävästi luonnonmukaisesti viljeltyä poikasia ja simpukantoukkia asetuksen (EY) N:o 889/2008 25 e ja 25 o artiklan vaatimusten noudattamiseksi.
            
         
               (4)
            
            
               Koska luonnonmukaisesti viljeltyjä poikasia ja simpukantoukkia ei ole vielä saatavilla riittävissä määrin, on perusteltua ennen asiantuntijalausuntojen saamista lykätä asetuksen (EY) N:o 889/2008 25 e artiklan 3 kohdassa ja 25 o artiklan 1 kohdan kolmannessa alakohdassa säädetyn 50 prosentin osuuden soveltamista yhdellä vuodella 31 päivään joulukuuta 2014. Näin voidaan varmistaa jatkuvuus, välttää luonnonmukaisen vesiviljelytuotannon häiriintyminen unionissa ja antaa luonnonmukaisesti viljeltyjen poikasten ja simpukantoukkien markkinoille aikaa kehittyä.
            
         
               (5)
            
            
               Sen vuoksi asetusta (EY) N:o 889/2008 olisi muutettava.
            
         
               (6)
            
            
               Tässä asetuksessa säädetyt toimenpiteet ovat luonnonmukaisen tuotannon sääntelykomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 889/2008 seuraavasti:
   
               1)
            
            
               Korvataan 25 e artiklan 3 kohta seuraavasti:
               ”3.   Viljelylaitokseen tuotavien muiden kuin luonnonmukaisesti vesiviljeltyjen poikasten enimmäisosuus on 80 prosenttia 31 päivään joulukuuta 2011 mennessä, 50 prosenttia 31 päivään joulukuuta 2014 mennessä ja 0 prosenttia 31 päivään joulukuuta 2015 mennessä.”
            
         
               2)
            
            
               Korvataan 25 o artiklan 1 kohdan kolmas alakohta seuraavasti:
               ”Muista kuin luonnonmukaisista simpukkahautomoista saatuja toukkia voidaan kuitenkin käyttää luonnonmukaisissa tuotantoyksiköissä seuraavia enimmäisprosenttiosuuksia noudattaen: 80 prosenttia 31 päivään joulukuuta 2011 mennessä, 50 prosenttia 31 päivään joulukuuta 2014 mennessä ja 0 prosenttia 31 päivään joulukuuta 2015 mennessä.”
            
         2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 31 päivästä joulukuuta 2013.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 17 päivänä joulukuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 189, 20.7.2007, s. 1.
   
      (2)  Luonnonmukaisesta tuotannosta ja luonnonmukaisesti tuotettujen tuotteiden merkinnöistä annetun neuvoston asetuksen (EY) N:o 834/2007 soveltamista koskevista yksityiskohtaisista säännöistä luonnonmukaisen tuotannon, merkintöjen ja valvonnan osalta 5 päivänä syyskuuta 2008 annettu komission asetus (EY) N:o 889/2008 (EUVL L 250, 18.9.2008, s. 1).
   
      (3)  Luonnonmukaista tuotantoa koskevaa teknistä neuvontaa antavan asiantuntijaryhmän perustamisesta 3 päivänä kesäkuuta 2009 tehty komission päätös 2009/427/EY (EUVL L 139, 5.6.2009, s. 22).